لیتوانیا خاریجی ایشلر ناظیری لیناس لینکه ویچیوس تورکیه-نین اهمیت‌لی بیر طرفداش اولدوغونو سویله دی.
بونو لیتوانیانین خاریجی ایشلر ناظیری لیناس لینکه ویچیوس اؤلکه‌سینده رسمی سفرده اولان خاریجی ایشلر ناظیری مولود چاووش اوغلو ایله کئچیردیگی گؤروش‌دن سونرا تشکیل ائتدیگی مطبوعات کونفرانسیندا دئییب.
تورکیه‌لی همکارینی اؤلکه‌سینده قوناق ائتمک‌دن ممنونلوق دویدوغونو ایفاده ائدن لینکه ویچیوس ایکی اؤلکه آراسینداکی علاقه‌لرین اننوی دوستلوق اولدوغونو وورغولاییب.
لیناس لینکه ویچیوس سوریه بحرانی دا داخیل اولماقلا بولگه سل پروبلئم‌لری چاووش اوغلو ایله موذاکیره ائتدیک‌لرینی دئییب: بیز تورکیه-نی چوخ اهمیت‌لی بیر طرفداش کیمی گؤروروک. تورکیه، ناتو-نون اهمیت‌لی بیر عضوودور".
مطبوعاتا آچیقلاماسیندا تورکیه-آوروپا بیرلیگی علاقه‌لرینه ده توخونان لیناس لینکه ویچیوس تورکیه ایله بیرلیگ آراسینداکی دیالوقون قارشی‌لیق‌لی اعتیمادا سؤیکنن آتموسفرده ایره‌لیلمه‌سینی دیلدیک‌لرینی ایفاده ائدیب.
لیناس لینکه ویچیوس اؤلکه‌سی‌نین تورکیه‌نین آوروپا بیرلیگینه عضو‌لوگونو دستکله‌ییب دستکلمه‌یه‌جگینه دایر سوالا "تورکیه‌نین بؤلگه‌ده اهمیت‌لی بیر اؤلکه اولدوغونا اینانیریق. تورکیه ناتو-نون بیر عضوو و آوروپا بیرلیگینه تام حقوقلو اوزولوک اوچون نامیزد اؤلکه. بیز (تورکیه ایله) بیرباشا اونسیت ساخلاماغین چوخ اهمیت‌لی اولدوغونو دوشونوروک" دئیه جاواب وئریب.
ناظیر لیناس لینکه ویچیوس تورکیه‌ده داها اول رسمی سفرده اولدوغونو و بونون داوام ائدجگینی وورغولایا‌راق "تورکیه ایله علاقه‌لریمیزین دوستلوق اساسیندا داوام ائدجگینی دوشونورم. تورکیه ایله صمیمی بیر دیالوغوموز وار" دئیه بیلدیریب.
تورکیه-نی اولوسلار آراسی تشکیلات‌لار داخیل دایم دستکله‌یه‌جک‌لرینی قئید ائدن لینکه ویچیوس "تورکیه‌نین دایم صمیمی طرفداش اولدوغونو دوشونورم" دئییب.
ییغینجاق چرچیوه‌سینده تورکیه ایله لیتوانیا آراسیندا "سرمایه قویولوشونون قارشی‌لیق‌لی تشویقی و مودافعه‌سی حاقیندا سازیش" ایمضالانیب.
